**ОСНОВНО УЧИЛИЩЕ „ЛЮБЕН КАРАВЕЛОВ”–ГР.БУРГАС**

***Гр. Б у р г а с* 0879565088 *- директор***

 ***ул. Любен Каравелов „ № 69* 0879565077 *– зам.-директор***

 **e-mail:lkaravelov@abv.bg0879565033 *– канцелария***

***=====================================================***

УТВЪРЖДАВАМ:

ПЕПА МАРЧЕВА

**П Л А Н - П Р О Г Р А М А**

**НАСТАВНИЧЕСТВО**

Настоящата програма е приета на заседание на ПС, проведено на 01.09.2022г./ Протокол № 12/ 01.09.2022г., утвърден със Заповед на Директора №РД- 18- 2000/ 01.09.2022г.

 „Ако днес преподаваме така, както сме преподавали вчера, ние ограбваме нашите деца за утре”

 Джон Дюи

**Наставничеството е доброволно партньорство между двама души, при което единият доброволно дава своето свободно време, за да подкрепи и насърчи другия.**

**Основна цел:** Осигуряване на ефективно наставничество на новопостъпилите учители за развитие на професионалните им умения чрез създаване на подкрепяща мотивираща среда.

**За училището като институция:**

1. Повишаване  на професионалното ниво и умения на всички специалисти без изключение, въвлечени в системата на наставничество, включвайки и самия наставник.
2. Приобщаване и адекватно включване на новоназначените (в това число млади) педагогически специалисти в училищната среда. Бързо и качествено влизане в работен режим на новопостъпилите учители.
3. Снижаване на текучеството на кадрите за сметка на засилване на професионалната мотивация и предоставяне на допълнителни възможности за повишаване на професионалния им статус.
4. Предоставяне на възможности за кариерно развитие на опитните учители както в хоризонтален, така и във  вертикален план.
5. Укрепване на професионалното сътрудничество, подобряване на уменията за общуване и създаване на механизми за подкрепа, които се конструират върху ключовите взаимоотношения за всеки учител.

**За наставника:**

1. Подобряване възможностите да разбира другите хора.
2. Споделяне на личните умения и опит с останалите членове на колектива.
3. Повишаване на мотивацията и удовлетвореността от работата. Повишаване на социалните контакти.
4. Придобиване на различен професионален опит и личностна удовлетвореност.
5. Възможност за оценка и анализ.

**Основен принцип: Осигуряване на подкрепа толкова, колкото е необходимо, а не възможно най много.**

Наставничеството като процес засяга интересите на всички взаимодействащи си субекти: обучаемия (млад) специалист, наставника и организацията – работодател.

 В училищната система процесът на наставничество се изразява в предаване от по-опитния и квалифициран учител на своя наставляван (млад) специалист знания и умения, които са необходими на последния за ефективно изпълнение на професионалните му задължения.

За постигане на целта и реализация на интересите на всички участващи страни е нужно чрез наставничеството да се решат следните задачи:

* Да се затвърди интереса на младия учител към педагогическата професия и го укрепи в учителския колектив.
* Да се ускори процеса на професионалното развитие на учителя, за да развие способността си самостоятелно и ефективно да изпълнява задълженията си по длъжностна характеристика.
* Процесът на наставничество да допринесе за успешното адаптиране на новопостъпилите (младите) учители към организационна култура, за усвояването на най-добрите традиции на училището, съзнателно и творческо отношение към задълженията на учителите.
* Мотивиране на младите учители за професионално усъвършенстване и утвърждаване на педагогическата и методическата им квалификация.

 **Форми на наставничество в ОУ ”Любен Каравелов”**

1. **Колективна:**
	* методически  семинари,  кръгла маса, заседания на предметните ЕКК,  „Ден на новопостъпилия учител”.
2. **Групова/учители, учители в ГЦОУД/:**

 -  групово консултиране, групови дискусии, обзор на педагогическа литература; проблемно - делови игри, психологически тренинги, гледане на видеофилми на заснети уроци.

1. **Индивидуална:**
	* индивидуални консултации, практически занятия ( открити уроци, посещения на занятия, провеждане на фрагменти от уроци и извънкласни мероприятия, проектиране на етапи от урока, съставяне на план-конспекти на уроци, на часа на класа, на родителски срещи, разработка на работни програми  и календарно-тематични разпределения и др.).
* Два пъти месечно /седмици - по преценка на наставника и наставлявания/ се провежда среща между двамата, на която се разглеждат наболели въпроси /как се прави план на урок, методични единици в урока, разглеждане на етапи от урока, принципи и методи и др./

|  |  |  |
| --- | --- | --- |
|  | **ДЕЙНОСТИ** |  |
| № | **колективни** | **групови** | **индивидуални** | срок /отговорник/ |
| 1 | Приемане на програмата за наставничествоПриемане на плана за работа - дейности, отговорности, крайни срокове |  |  | *м. октомври*В. Стоева |
| 2 |  | 1.Обзор на педагогическа литература –**наставничество**/по групи: учители; учители в ГЦОУД/. 2.Изработване в екип ментор – новоназначен учител на график за взаимни посещения , график за наблюдение на уроци в училище, планиране на урок, примерен план на урок, наблюдение на урок от ментора и даване на обратна връзка (бланка).  |  | *м. октомври*наставници, новопостъпили и млади учителиВаня СтоеваГалина ТомоваГергана Гинева-ЙордановаВерка Иванова  |
| 3 |  |  | Разработване на индивидуални планове за работа -наставник; наставляван учител | *м. октомври*наставници;наставлявани учители |
| 4 |  | Разработване на план конспекти; проектиране на етапи от уроци;  |  | *м. ноември*наставници и наставлявани учители |
| 5 |  |  | Взаимни посещения на уроци | *2 пъти в месеца*наставници и наставлявани учители |
| 6 | Открити уроци |  | Изработване на график за открити уроци проведени от новопостъпилите учители | *м. октомври*Ваня СтоеваГалина Томова |
| 7 | „Ден на новопостъпилия учител” - провеждане на открити уроци в клас и ГЦОУД от учители, които са за втора година в програмата. |  |  | *м. декември**м. януари**м. февруари*наставлявани учители |
| 8 |  | Обсъждане на уроците |  | *м. февруари*Наставници и наставлявани учители |
| 9 |  |  | „Седмица на новопостъпилия учител” | *м. февруари**м. март**м. април*новопостъпили учители |
| 10 | Кръгла маса -отчет и заключение на наставника с оценка за свършената работа |  |  | *м. май*Ваня СтоеваГ. Томова |